సిబ్బంది, ప్రజా ఫిర్యాదులు మరియు పింఛన్ల మంత్రిత్వ శాఖ
కోవిడ్-19 నేపథ్యంలో డి.ఓ.పి.టి., డి.ఏ.ఆర్.పి.జి. & డి.ఓ.పి.పి.డబ్ల్యూ. ల పని తీరును సమీక్షించిన డాక్టర్ జితేంద్ర సింగ్.
12 రోజుల్లో కోవిడ్-19 కు సంబంధించి ఏడు వేలకు పైగా ప్రజా ఫిర్యాదులను పరిష్కరించడం జరిగింది - డాక్టర్ సింగ్.
"డి.ఓ.పి.టి. సే- లెర్నింగ్ ప్లాట్ ఫామ్ ఐ.జి.ఓ.టి." వద్ద ఇంతవరకు 71 వేల మందికి పైగా వ్యక్తులు నమోదు.
కోవిడ్-19 నేపథ్యంలో డి.ఓ.పి.టి., డి.ఏ.ఆర్.పి.జి., డి.ఓ. పి.పి.డబ్ల్యూ. మూడు శాఖలు చేపట్టిన పని గురించి ఈశాన్య ప్రాంత అభివృద్ధి , ఎమ్.ఓ.ఎస్. పి.ఎమ్.ఓ., సిబ్బంది, ప్రజా పిర్యాదులు, పింఛన్లు, అణు శక్తి మరియు అంతరిక్ష శాఖల కేంద్ర సహాయ మంత్రి  డాక్టర్ జితేంద్ర సింగ్ ఈ రోజు వీడియో కాన్ఫరెన్స్ ద్వారా సమీక్షా సమీవేశం నిర్వహించారు. మహమ్మారిపై పోరుకు సంబంధిత శాఖల సంసిద్ధతను సమీక్షించడంతో పాటు, ఈ సమయంలో పని అసలు దెబ్బతినకుండా చూడాలని మంత్రి అధికారులనూ, సిబ్బందినీ కోరారు.
.
కోవిడ్-19 కు సంబంధించిన ఫిర్యాదులపై స్పందించేందుకు డాక్టర్ జితేంద్ర సింగ్ 2020 ఏప్రిల్ 1వ తేదీన https://darpg.gov.in. పోర్టల్ పై నేషనల్ మానిటరింగ్ డాష్ బోర్డు ను ప్రారంభించిన సంగతి తెలిసిందే. కోవిడ్సి-19 పై .పి.జి.ఆర్.ఏ.ఎం.ఎస్. లో దాఖలైన ప్రజా ఫిర్యాదులను ఏ విధంగా పరిష్కరించాలి అనే విషయమై అన్ని కేంద్ర మంత్రిత్వ శాఖలు / విభాగాలు మరియు రాష్ట్ర ప్రభుత్వాలకు సర్క్యూలర్లు జారీ చేయడం జరిగింది. కోవిడ్-19 పి.జి. కేసులపై రోజువారీ నివేదికలను 2020 ఏప్రిల్ 1వ తేదీ నుండి, సాధికారిక బృందం - 10, ప్రధానమంత్రి కార్యాలయం, మంత్రుల సాధికార బృందం మరియు సిబ్బంది, పి.జి., పింఛన్లు శాఖల సహాయ మంత్రి కి దాఖలు చేయాలి.
2020 ఏప్రిల్ 12వ తేదీ వరకు ప్రభుత్వం 7,000 కోవిడ్-19 ప్రజా ఫిర్యాదులను  పరిష్కరించింది. ఎక్కువ సంఖ్యలో కోవిడ్-19 ఫిర్యాదులను పరిష్కరించిన మంత్రిత్వ శాఖలు / విభాగాలలో వరుసగా విదేశీ వ్యవహారాల శాఖ ; ఆర్ధిక మంత్రిత్వ శాఖ ; కార్మిక శాఖ  ఉన్నాయి. ఒక రోజులో అత్యధికంగా 2020 ఏప్రిల్ 8 మరియు 2020 ఏప్రిల్ 9 తేదీలలో రోజుకు 1315 ఫిర్యాదుల చొప్పున వచ్చాయి.
కోవిడ్-19 పై పోరాడేందుకు ఏర్పాటుచేసిన డి.ఓ.పి.టి.సే-లెర్నింగ్ ప్లాట్ ఫార్మ్  వద్ద ఇంతవరకు 71,000 మందికి పైగా వ్యక్తులు తమ పేర్లు నమోదు చేసుకున్నందుకు డాక్టర్ జితేంద్ర సింగ్ సంతృప్తి వ్యక్తం చేశారు. గత వారం ప్రారంభించిన ఈ వేదిక నుండి సుమారు 27,000 మంది తమ కోర్స్ పూర్తి చేసుకున్నారు. ఈ వేదికను ముఖ్యంగా వైద్యులు,నర్సులు, పారామెడికల్ సిబ్బంది, పారిశుధ్య కార్మికులు, సాంకేతిక నిపుణులు, ఏ.ఎన్. ఎమ్. లు., కేంద్ర, రాష్ట్ర ప్రభుత్వ అధికారులు, పౌర, రక్షణ అధికారులు, వివిధ పోలీసు సంస్థలు, నేషనల్ క్యాడెట్ కార్ప్స్ ; నెహ్రూ యువ కేంద్ర సంఘటన్ ; నేషనల్ సర్వీస్ స్కీం ; ఇండియన్ రెడ్ క్రాస్ సొసైటీ ; భారత్ స్కౌట్స్ & గైడ్స్ ; మరియు ఇతర స్వచ్చంద కార్యకర్తలను లక్ష్యంగా చేసుకుని ఏర్పాటు చేశారు.
ఈ వేదిక కోవిడ్-19 కు సంబంధించి నిర్ణీత విషయాన్ని ప్రతి అభ్యర్ధికి అతను పనిచేసే ప్రదేశం లేదా ఇల్లు లేదా అతనికి ఇష్టమైన ప్రదేశంలో ఎక్కడైనా నేర్చుకోడానికి వీలుగా రూపొందించబడింది. ఎంత ఎక్కువ మందికైనా నేర్పడానికి వీలుగా ఐ-జి.ఓ.టి. రూపొందించబడింది. వచ్చే మరి కొన్ని వారాల్లో దాదాపు 1.50 కోట్ల మంది కార్మికులు, స్వచ్చంద కార్యకర్తలకు శిక్షణ ఇవ్వనున్నారు. ఐ-జి.ఓ.టి. ని ఇప్పుడు తొమ్మిది  కోర్సులతో ప్రారంభించడం జరిగింది.
ఆ కోర్సుల వివరాలు ఇలా ఉన్నాయి:
కోవిడ్ గురించి ప్రాధమిక పరిజ్ఞానం;
ఐ.సి.యు. కేర్ మరియు వెంటిలేటర్ ని ఉపయోగించడం;
క్లినికల్ యాజమాన్యం;
వ్యక్తిగత రక్షణ పరికరాల ద్వారా ఇన్ఫెక్షన్ రాకుండా నివారించడం;
ఇన్ఫెక్షన్ నియంత్రణ మరియు నివారణ;
క్వారంటైన్ మరియు ఐసోలేషన్;
ప్రయోగశాల నమూనా సేకరణ మరియు పరీక్ష;
కోవిడ్-19 కేసుల నిర్వహణ;
కోవిడ్-19 పై శిక్షణ.
<><><><><>
(Visitor Counter : 207